কোকৰাঝাৰ ৰামফালবিলৰ ৰূপনাথ ব্ৰহ্ম খেলপথৰাত ৰামফালবিল আঞ্চলিক ক্ৰীড়াসংস্থাৰ দ্বাৰা আয়োজিত ১৩ সংখ্যক কনকেশ্বৰ নাৰ্জাৰী স্মাৰক ফুটবল ট্ৰফিত চেফাংগুৰিৰ ছনশ্বৰং স্পৰ্টছ ক্লাবে গোসাঁইগাঁৱৰ শালবাগান স্পৰ্টিং ক্লাবক পৰাস্ত কৰে।
নিৰ্ধাৰিত সময়ত ২-২ গ'লেৰে অমীমাংসিতভাৱে সমাপ্ত হোৱা খেলখনত পিছত টাই ব্ৰেকাৰত ছনশ্বৰং স্পৰ্টছ ক্লাবে গোসাঁইগাঁৱৰ শালবাগান স্পৰ্টিং ক্লাবক পৰাস্ত কৰি বিজয়ৰ মুকুট অৰ্জন কৰে।
খেলৰ শেষত স্থানীয় বিধায়ক যতিন্দ্ৰ ব্ৰহ্মই বিজয়ী দলক ট্ৰফি আৰু নগদ ২০,০০০ টকা প্ৰদান কৰাৰ বিপৰীতে অসম ৰাইনো দলৰ প্ৰাক্তন ফুটবলাৰ মিণ্টু বচুমতাৰীয়ে ৰানাৰ্ছ আপ দলক ট্ৰফি আৰু নগদ ১৫,০০০ টকা প্ৰদান কৰে। আনহাতে প্ৰাক্তন বি টি চি বিধায়ক ইন্দ্ৰ মোহন ব্ৰহ্মই শালবাগান ক্লাবৰ মুন্না বচুমতাৰীক শ্ৰেষ্ঠ খেলুৱৈৰ খিতাপ প্ৰদান কৰে।
উল্লেখযোগ্য যে এবছুৰ প্ৰতিস্থাপক সম্পাদক প্ৰয়াত কনকেশ্বৰ নাৰ্জাৰীৰ সোঁৱৰণত ৰামফালবিল আঞ্চলিক ক্ৰীড়াসংস্থাই এবছুৰ সহযোগত প্ৰত্যেক বছৰে উক্ত প্ৰতিযোগিতা অনুষ্ঠিত কৰি আহিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
